Životospráva na dve normostrany

Stanislav Hoferek

Autor

Vydavateľ

Licencia

Vydanie

Autor obálky

Stanislav Hoferek

Greenie knižnica

CC-BY-NC-ND

Prvé (2023)

Stanislav Hoferek

O knihe

Pokračovanie krátkej príručky obsahuje niekoľko tipov pre lepší, dlhší a príjemnejší život. Namiesto dlhých statí plných zložitých informácií je v nej neformálnym štýlom uvedených pár užitočných rád, ktoré si môže prečítať na akomkoľvek zariadení skutočne ktokoľvek. Pokračovanie sa venuje témam ako ketóza, stres či pohár červeného.

Niekedy netreba toho najväčšieho experta na zdravý životný štýl. Životospráva nie je žiadna básnička, kde by bolo napísané všetko v gramoch či molekulách. Každopádne vždy poteší, keď sa môže človek cítiť lepšie ako predtým, hoci i len o kúsok.

Životospráva na dve normostrany

- Najskôr prehľad, potom činy. Ak ješ len zeleninu, nepotrebuješ ďalšiu. Potrebuješ zistiť, čo ti chýba a čoho máš priveľa. Ideálne od niekoho, kto vie o zdraví viac ako ty.

- Svaly sú fungujúca továreň na bielkoviny. Bez bielkovín svaly nerastú a nefungujú. Nárast príde s aktivitou a regeneráciou. Bez kvalitného spánku a oddychu sa len zničíš.

- Ak tvoje telo spaľuje cukor, nespaľuje tuk. Jedlá kombinujúce cukor a tuk spracuješ len čiastočne. Cukor + tuk nie je dobrá kombinácia, ale tuk + zelenina + bielkoviny je.

- Ketóza je prirodzený jav, pri ktorom sa spaľuje telesný tuk. Hlavnou podmienkou je obmedzenie všetkých zdrojov cukru. Aj sladkosti, aj cukor z ovocia. Je to ťažké, lebo cukor sa nachádza takmer vo všetkom, od suchých placiek po najrôznejšie omáčky.

- Nestresuj sa. Prejedanie, zlý spánok, nedobré trávenie, zabúdanie sa napiť a mnohé ďalšie veci spôsobuje stres. Stačí si povedať, že niekedy môže problémy riešiť aj niekto iný – a niektoré problémy nemajú riešenie.

- Všimni si, čo nakupujú vitálni ľudia, a čo tí s brutálnou nadváhou. V nákupe zober aspoň 2 druhy zeleniny alebo niečo skutočne zdravé. Zeleniny je toľko druhov, že sa ľahko nájde niečo aj zdravé, aj veľmi chutné.

- Nízkotučné alternatívy majú menej tuku, ale viac cukru. Bránia telu spaľovať tuky a schudnúť.

- Pomáha víno srdcu? Reálne škodí pečeni, a funkčná pečeň je pre zdravie nutná. Pečeň sa, hlavne pri väčšom poškodení, nemôže regenerovať. Poškodenie pečene znamená hneď niekoľko problémov pre celé telo.

- Stanoviť si priority je nutné. Ak si musíš pozrieť nový diel seriálu alebo umyť všetky riady skôr, ako sa po dlhom dni v práci naješ, tak je niečo zle. Najskôr to dôležité. Aj činnosti ako umývanie riadu sú určite jednoduchšie, keď v bruchu nehrá Metallica.

- Kvalitné čokolády robia divy a stačí jeden hryz. Sladké čokolády sú ale oveľa viac o cukre a tuku ako o blahodarných možnostiach.

- Jedz 5-krát denne či každé 3 hodiny. Pi mimo náročného jedla, aby si neriedil žalúdočné kyseliny. Zober si niečo na cestu domov z práce. Vlčí hlad = robíš niečo zle.

- Zdravé oleje: (panenský) olivový olej, ale i ľanový, avokádový či orechový olej. So slnečnicovým opatrne. Kokosový a palmový nie. Olej + zelenina = maximum vitamínov. Vyhýbaj sa všetkému, čo sa kúpalo v oleji.

- Čo so sedavým zamestnaním? Oplatí sa skočiť do lesa, vystúpiť z autobusu skôr a prejsť sa. Pri práci s PC sa dá stáť či sedieť na fitlopte. Jednotvárny pohyb v práci nestačí, hlavne keď je ho veľa. Keď si na nohách, cvič s rukami.

- Do sekanej či párkov sa pridáva všetko to, čo telo nepotrebuje. Káva a cigareta nie sú raňajky, ale recept na katastrofu. Lacné, nekvalitné jedlo sa často stretáva s drahými liekmi. Veľa sa tak neušetrí. Zlacnené sladkosti ignoruj.

- Fajčiar, ktorý už 10 rokov nefajčí, má podobnú šancu dostať rakovinu ako nefajčiar. Vždy sa dá prestať. Cigarety sú nástroj na vyvolanie závislosti na nikotíne. Menej cigariet = menej nervozity.

- Nauč sa cvičiť doma, s vlastnou váhou. Nauč sa cviky, kde narábaš s minimom vlastnej váhy, i také, kde ju skutočne využiješ. Vo dvojici sa cvičí lepšie. Ak niekto tvrdí, že to nedokážeš, tak ho môžeš presvedčiť o opaku. Cieľom je byť fit, nie vyhrať medailu.

- Vajíčka znižujú cholesterol. Ideálne je mať vajíčka menej ako raz za dva dni. Ku kvalitnej káve nepotrebuješ stále cukor a mlieko.

- Raňajky majú zabezpečiť energiu. Netreba žiadne presladené pečivo. Ideálom sú kaše, ovocie, či čokoľvek, čo dodá energiu. Raňajky vplývajú aj na kreativitu, sústredenie či pamäť.

- Je ti stále zle, a nevieš čo s tým? Skús vysadiť lepok, laktózu a histamín, každé na 3-4 dni. Možno bude chyba práve tu.